**นโยบายและจุดเน้นการดำเนินงาน สำนักงาน กศน.จังหวัดเลย**

**ประจำปีงบประมาณ พ.ศ. ๒๕๕๕**

**วิสัยทัศน์**

ประชาชนชาวจังหวัดเลยได้รับการศึกษาตลอดชีวิตและการศึกษาอาชีพเพื่อการมีงานทำที่มีคุณภาพ ได้ทุกที่ ทุกเวลา อย่างทั่วถึง และเท่าเที่ยวกัน เพื่อให้เกิดสังคมฐานความรู้และการมีอาชีพอย่างยั่งยืน

**พันธกิจ**

๑. จัดและส่งเสริมการศึกษานอกระบบและศึกษาตามอัธยาศัยให้มีคุณภาพและบริการประชาชนได้อย่างทั่วถึง

๒. จัดและส่งเสริมการศึกษาอาชีพเพื่อการมีงานทำเพื่อพัฒนาสมรรถนะของประชาชนและชุมชนให้สามารถสร้างรายได้ สร้างสรรค์และแข่งขันด้านอาชีพได้อย่างยั่งยืน

๓. ส่งเสริมการมีส่วนร่วมของภาคีเครือข่ายในการดำเนินงานการศึกษานอกระบบและการศึกษาตามอัธยาศัย เพื่อส่งเสริมการศึกษาตลอดชีวิตและการศึกษาอาชีพเพื่อการมีงานทำ

๔. พัฒนาและส่งเสริมการนำวิทยาศาสตร์ เทคโนโลยีเพื่อการศึกษาและเทคโนโลยีสารสนเทศและการสื่อสาร มาใช้ให้เกิดประสิทธิภาพต่อการจัดการศึกษานอกระบบและการศึกษาตามอัธยาศัยและการศึกษาอาชีพการมีงานทำ

๕. พัฒนาบุคลากรและระบบการบริหารจัดการให้สามารถดำเนินงานการศึกษานอกระบบและการศึกษาตามอัธยาศัยเพื่อส่งเสริมการศึกษาตลอดชีวิตและการศึกษาอาชีพเพื่อการมีงานทำของประชาชนได้อย่างมีประสิทธ์ภาพ

**เป้าประสงค์**

๑. ประชาชนชาวจังหวัดเลยได้รับโอกาสทางการศึกษาในรูปแบบของการศึกษานอกระบบและการศึกษาตามอัธยาศัยที่มีคุณภาพอย่างทั่วถึงและเป็นธรรม

๒. ประชากรแรงงานในจังหวัดเลยมีสมรรถนะในการประกอบอาชีพ สามารถประกอบอาชีพที่สร้างรายได้ให้กับตนเองและครอบครัวได้อย่างยั่งยืน

๓. ชุมชนมีฐานอาชีพอันนำไปสู่การสร้างความมั่นคงทางเศรษฐกิจได้

๔. องค์กรภาคส่วนต่างๆมารวมเป็นภาคีเครือข่ายในการดำเนินงานการศึกษานอกระบบและการศึกษาตามอัธยาศัยอย่างกว้างขวาง

๕. สำนักงาน กศน.จังหวัดเลยและสถานศึกษาในสังกัด นำวิทยาศาสตร์ เทคโนโลยีเพื่อการศึกษาและเทคโนโลยีสารสนเทศและการสื่อสาร มาใช้ในการเพิ่มประสิทธิภาพการจัดการศึกษานอกระบบและการศึกษาตามอัธยาศัยอย่างทั่วถึง

๖. บุคลากรของสำนักงาน กศน.จังหวัดเลยและสถานศึกษาในสังกัด ได้รับการพัฒนาเพื่อเพิ่มสมรรถนะในการปฏิบัติงานการศึกษานอกระบบและศึกษาตามอัธยาศัยอย่างทั่วถึง

๗. สำนักงาน กศน.จังหวัดเลยและสถานศึกษาในสังกัดมีการพัฒนาระบบการบริหารจัดการเพื่อเพิ่มประสิทธิภาพในการดำเนินงานการศึกษานอกระบบและศึกษาตามอัธยาศัย

**ตัวชี้วัด**

๑.ตัวชี้วัดเชิงปริมาณ

๑.๑ ร้อยละของประชากรกลุ่มต่างๆ(กลุ่มประชากรวัยแรงงานปกติทั่วไป กลุ่มประชากรวัยแรงงานที่เป็นผู้ยากไร้ ผู้ด้อยโอกาส ผู้พิการ ผู้บกพร่องทางร่างกายและการเรียนรู้ กลุ่มชาติพันธุ์ และกลุ่มผู้สูงอายุ) ที่ได้รับบริการการศึกษานอกระบบและการศึกษาตามอัธยาศัยอย่างทั่วถึงและเป็นธรรม

๑.๒ ร้อยละ ๘๐ ของประชากรวัยแรงงานที่ได้รับการศึกษาอาชีพเพื่อการมีงานทำที่มีสมรรถนะในการประกอบอาชีพที่เพิ่มขึ้น

๑.๓ ร้อยละ ๕๐ ของผู้ที่เข้ารับการศึกษาอาชีพเพื่อการมีงานทำของสถานศึกษา สามารถประกอบอาชีพได้

๑.๔ ร้อยละของสถานศึกษามีภาคีเครือข่ายในการดำเนินงานการศึกษานอกระบบและการศึกษาตามอัธยาศัยเพิ่มมากขึ้น

๑.๕ ร้อยละของสถานศึกษาในสังกัดที่นำเทคโนโลยีเพื่อการศึกษา และเทคโนโลยีสารสนเทศและการสื่อสารมาใช้ในการเพิ่มประสิทธิภาพการบริหารองค์กร และจัดบริการการศึกษาและการเรียนรู้ให้กับประชาชน

๑.๖ ร้อยละของผู้รับบริการที่มีความพึงพอใจต่อการใช้เทคโนโลยีเพื่อการศึกษา และเทคโนโลยีสารสนเทศและการสื่อสารของสำนักงาน กศน.จังหวัดเลยและสถานศึกษาในสังกัด

๑.๗ ร้อยละของบุคลากรประเภทและระดับต่างๆของสำนักงาน กศน.จังหวัดเลย และสถานศึกษาในสังกัดที่ได้รับการพัฒนาเพื่อเพิ่มสมรรถนะในการปฏิบัติงานการศึกษานอกระบบและการศึกษาตามอัธยาศัย

๑.๘ ร้อยละของสถานศึกษาที่มีการพัฒนาระบบการบริหารจัดการเพื่อเพิ่มประสิทธิภาพในการดำเนินงานการศึกษานอกระบบและการศึกษาตามอัธยาศัย

**๒. ตัวชี้วัดเชิงคุณภาพ**

๒.๑ ผู้รับบริการการศึกษาตามอัธยาศัยกลุ่มเป้าหมายต่างๆ(กลุ่มประชากรวัยแรงงานปกติทั่วไป กลุ่มประชากรวัยแรงงานที่เป็นผู้ยากไร้ผู้ด้อยโอกาส ผู้พิการ ผู้บกพร่องทางร่างกายและการเรียนรู้ กลุ่มชาติพันธุ์ และกลุ่มผู้สูงอายุ) ที่มีความพึงพอใจต่อบริการที่ได้รับ

๒.๒ ประชากรวัยแรงงานในจังหวัดเลยที่สำเร็จการศึกษาหลักสูตรอาชีพเพื่อการมีงานทำ ที่สามารถนำความรู้ไปใช้ในการสร้างรายได้ให้กับตนเองและครอบครัว

๒.๓ ชุมชนสามารถสร้างอาชีพตามสาขาการศึกษาอาชีพที่จัดให้บริการ

๒.๔ ภาคส่วนต่างๆของสังคมที่เข้ามามีสวนร่วมเป็นภาคีเครือข่ายในการดำเนินงานการศึกษานอกระบบและการศึกษาตามอัธยาศัย

๒.๕ สถานศึกษาที่ทำเทคโนโลยีเพื่อการศึกษาและเทคโนโลยีสารสนเทศและการสื่อสามารถใช้ในการเพิ่มประสิทธิภาพการบริหารองค์การ และจัดบริการการศึกษาและการเรียนรู้ให้กับประชาชนใน จังหวัดเลย

๒.๖ ผู้รับบริการที่มีความพึงพอใจต่อการใช้เทคโนโลยีเพื่อการศึกษา และเทคโนโลยีสารสนเทศและการสื่อสารของสำนักงาน กศน. จังหวัดเลยและสถานศึกษาในสังกัด

๒.๗ บุคลากรของสำนักงาน กศน.จังหวัดเลยและสถานศึกษาในสังกัด ประเภทและระดับต่างๆที่ได้รับการพัฒนาสมรรถนะในการดำเนินงานการศึกษานอกระบบและการศึกษาตามอัธยาศัย

๒.๘ สถานศึกษาที่มีความพึงพอใจต่อระบบการบริหารจัดการเพื่อเพิ่มประสิทธิภาพในการดำเนินงานการศึกษานอกระบบและการศึกษาตามอัธยาศัย

**นโยบายเร่งด่วน**

**๑. การเยียวยาและฟื้นฟูหลังวิกฤตอุทกภัย**

๑.๑ ให้ข้อมูล ข่าวสาร ความรู้เพื่อการป้องกันภัยพิบัติและการจัดการแก้ปัญหาในกรณีที่ประสบภัยพิบัติ ตลอดจนวิธีการดำรงชีวิตเมื่อประสบภัยพิบัติ สำหรับประชาชน

๑.๒ จัดกิจกรรมการศึกษาเพื่อฟื้นฟูสภาพจิตใจและเสริมสร้างสมรรถนะในการประกอบอาชีพให้ประชาชนสามารถนำไปใช้ประโยชน์ได้ทันที ทั้งในการพัฒนาอาชีพเดิม การสร้างอาชีพเสริมอาชีพใหม่

๑.๓ สำรวจและจัดทำฐานข้อมูลความเสียหายที่เกิดขึ้นกับหน่วยงานและสถานศึกษาในสังกัดเพื่อรับการสนับสนุนในการซ่อมแซมและฟื้นฟูให้ทีความพร้อมสำหรับให้บริการประชาชนต่อไป

๑.๔ ให้มีการเตรียมความพร้อมในทุกพื้นที่ที่อาจประสบภัยในลักษณะอื่นใดนอกเหนือจากอุทกภัย อาทิ แผ่นดินไหว คลื่นยักษ์ วาตภัย ดินถล่ม อัคคีภัย ภัยจากอากาศหนาว ภัยแล้ง โดยจัดให้มีการจัดทำแผนสำรองภาวะฉุกเฉินและมีการซ้อมดำเนินงานตามแผนอย่างเป็นระบบและต่อเนื่อง เพื่อลดความเสี่ยงที่อาจเกิดจากภัยพิบัติต่างๆ ดังกล่าว

๑.๕ เร่งจัดบริการเยียวยาและแก้ปัญหาเฉพาะหน้าของประชาชนในพื้นที่ที่ประสบอุทกภัยโดยจัดอาหาร เครื่องดื่ม เครื่องดำรงชีพขั้นพื้นฐาน และที่พักอาศัยชั่วคราวให้กับผู้ประสบอุทกภัย

**๒.การจัดตั้งศูนย์ฝึกอาชีพชุมชน**

๒.๑ เร่งจัดตั้งคณะกรรมการศูนย์ฝึกอาชีพและชุมชนในทุกจังหวัดโดยมีผู้อำนวยการสำนักงาน กศน.จังหวัดเลยเป็นกรรมการและเลขานุการคณะกรรมการ เพื่อเป็นกลไกในการกำหนดทิศทาง อำนวยการ กำกับ ติดตาม ประเมินผล ส่งเสริมสนับสนุนและบูรณาการการดำเนินงานการจัดการศึกษาอาชีพเพื่อการมีงานทำของศูนย์ฝึกอาชีพชุมชนของจังหวัดเลย

๒.๒ เร่งสำรวจและวิเคราะห์ข้อมูลเชิงลึกเกี่ยวกับความต้องการด้านการศึกษาอาชีพเพื่อการมีงานทำของประชาชน ความต้องการด้านแรงงาน สินค้า และบริการ รวมทั้งศักยภาพของแต่ละพื้นที่ ทั้ง ๕ ด้าน ได้แก่ ศักยภาพของทรัพยากรธรรมชาติ ลักษณะภูมิอากาศภูมิประเทศและทำเลที่ตั้ง ศิลปะ วัฒนธรรม ประเพณีและวิถีชีวิต และทรัพยากรมนุษย์ เพื่อนำมากำหนดหลักสูตอาชีพตาม ๕ กลุ่มอาชีพหลัก ได้แก่ เกษตรกรรม อุตสาหกรรม พาณิชยกรรม ความคิดสร้างสรรค์ และบริหารจัดการและบริการ

๒.๓ เร่งพัฒนาจัดทำหลักสูตรการศึกษาอาชีพเพื่อการมีงานทำที่สอดคล้องกับความต้องการของผู้เรียน ความต้องการของตลาด และศักยภาพของพื้นที่โดยมีเป้าหมายเพื่อให้การจัดการศึกษาอาชีพแนวใหม่ เป็นการจัดการศึกษาที่สามารถสร้างอาชีพหลักที่มั่นคงให้กับผู้เรียน โดยสามารถสร้างรายได้จริงในระหว่างเรียนและสำเร็จการศึกษาไปแล้วและสามารถใช้ประโยชน์จากเทคโนโลยีในการสร้างมูลค่าเพิ่มให้กับอาชีพ เพื่อพัฒนาให้เป็นผู้ประกอบการที่มีความสามารถเชิงการแข่งขัน

๒.๔ จัดให้มีศูนย์ฝึกอาชีพในทุกตำบลเพื่อเป็นศูนย์กลางการฝึก พัฒนา สาธิต และสร้างอาชีพของผู้เรียนและชุมชน และให้มีศูนย์ฝึกอาชีพชุมชนในตำบล อย่างน้อยอำเภอละ ๒ แห่ง เป็นสถานที่แสดง จำหน่าย และกระจายสินค้าและบริการของชุมชนอย่างเป็นระบบครบวงจร

๒.๕ ทุกหมู่บ้านมีช่างตัดผมเสริมสวยประจำหมู่บ้าน

๒.๖ ประสานการดำเนินงานกับศูนย์ฝึกอาชีพชุมชนของหน่วยงานและสถานศึกษาต่างๆในพื้นที่เพื่อเชื่อมโยงเครือข่าย เช่น อปท. ส.ส. ผู้รู้ ปราชญ์ภูมิปัญญา ฯลฯ ในการฝึกและสร้างอาชีพของประชาชนและชุมชนในจังหวัดเลย

๒.๗ จัดให้มีการประสานงานเพื่อสนับสนุนให้ผู้เรียนสามารถเข้าถึงแหล่งทุนต่างๆสำหรับเป็นช่องทางในการเสริมสร้างความเข้มแข็งและการพัฒนาขีดความสามารถในการแข่งขันด้านอาชีพอย่างต่อเนื่องให้กับผู้เรียน

๒.๘ จัดให้มีการกำกับ ติดตาม และรายงานผลการจัดการศึกษาอาชีพเพื่อการมีงานทำอย่างมีระบบและต่อเนื่อง พร้อมทั้งนำผลที่ได้มาใช้ในการพัฒนาคุณภาพการดำเนินงานให้เป็นไปตามความต้องการด้านการศึกษาอาชีพเพื่อการมีงานทำของประชาชนความต้องการของตลาด และสอดคล้องกับศักยภาพของพื้นที่

**๓. เร่งรัดการจัดระบบความรู้เพื่อส่งเริมการเรียนรู้และพัฒนาการอ่านของผู้เรียนและประชาชนในจังหวัดเลย**

๓.๑ ประชาสัมพันธ์และรณรงค์ส่งเสริมครอบครัว ชุมชน ให้ตระหนักถึงความสำคัญของการอ่านเพื่อเป็นเครื่องมือในการแสวงหาความรู้อย่างต่อเนื่องตลอดชีวิต

๓.๒ เร่งพัฒนาความรู้ความสามารถของผู้เรียนและประชาชนในจังหวัดเลยให้มีทักษะในการอ่าน และคิดวิเคราะห์ได้อย่างมีประสิทธิภาพ

๓.๓ พัฒนาหนังสือและสื่อเสริมการอ่านอื่นๆ เช่น หนังสือสามัญประจำบ้าน คู่มือทำมาหากิน และสื่ออื่นๆที่มีเนื้อหาสาระองค์ความรู้จากภูมิปัญญาท้องถิ่นด้านต่างๆ และจัดหาหนังสือดีมีคุณภาพที่มีสาระที่หลากหลาย ทันสมัย และสอดคล้องกับความต้องการเพื่อการพัฒนาความรู้สำหรับประชาชนในชุมชนท้องถิ่นจังหวัดเลย

๓.๔ จัดทำป้าย สติกเกอร์ สื่อ เพื่อประชาสัมพันธ์ การส่งเสริมการอ่านให้คลอบคุม หมู่บ้าน ตำบล อำเภอ

**๔. เร่งรัดจัดการศึกษานอกระบบตั้งแต่อนุบาลจนจบการศึกษาขั้นพื้นฐานเพื่อยกระดับการศึกษาให้กับประชาชนในจังหวัดเลย**

๔.๑ ส่งเสริม สนับสนุน และเร่งรัดให้ กศน.อำเภอทุกแห่งดำเนินการเทียบโอนความรู้และประสบการณ์รวมทังผลการเรียนอย่างเป็นระบบ ไดมาตรฐานสอดคล้องกับหลักสูตร เพื่อขยายโอกาสทางการศึกษาให้กับประชาชนอย่างกว้างขวาง

๔.๒ ดำเนินการประเมินเพื่อเทียบระดับการศึกษาให้มีความโปร่งใสยุติธรรมตรวจสอบได้มีมาตรฐานตามที่กำหนด และสามารถตอบสนองความต้องการของกลุ่มเป้าหมายอย่างมีประสิทธิภาพ

**นโยบายต่อเนื่อง**

1. **นโยบายด้านการศึกษานอกระบบ**

**๑.๑ จัดการศึกษานอกระบบตั้งแต่อนุบาลจนจบการศึกษาขั้นพื้นฐาน**

๑) ดำเนินการให้ผู้เรียนการศึกษานอกระบบระดับการศึกษาขั้นพื้นฐานได้รับสนับสนุน ตำราเรียน กิจกรรมพัฒนาคุณภาพผู้เรียน เพื่อเพิ่มโอกาสในการรับการศึกษาที่มีคุณภาพโดยไม่เสียค่าใช้จ่าย

๒) จัดหาตำราเรียนการศึกษานอกระบบระดับการศึกษาขั้นพื้นฐานที่มีคุณภาพตามที่สำนักงาน กศน. ให้การรับรองคุณภาพให้ทันต่อความต้องการของผู้เรียน พร้อมทั้งจัดให้มีระบบหมุนเวียนตำราเรียน เพื่อเปิดโอกาสให้ผู้เรียนสามารถเข้าถึงการใช้บริการตำราเรียนอย่างเท่าเทียมกัน

๓) ขยายการจัดการศึกษานอกระบบระดับการศึกษาขั้นพื้นฐานที่มีคุณภาพให้กับประชากรวันแรงงานที่ไม่จบการศึกษาภาคบังคับและไม่อยู่ในระบบโรงเรียน โดยเฉพาะผู้ด้อยโอกาสกลุ่มต่างๆ

๔) พัฒนาระบบฐานข้อมูลรวมของนักศึกษา กศน. ให้สามารถสืบค้นและสามารถสอบทานได้ทันความต้องการเพื่อประโยชน์ในการจัดการศึกษาให้กับผู้เรียนและการบริหารจัดการที่มีประสิทธิภาพ

๕) จัดให้มีวิธีการเรียนรู้ที่เน้นการฝึกปฏิบัติจริงเพื่อให้ผู้เรียนมีความรู้ ความเข้าใจและเจตคติที่ดีต่อการเรียนรู้ รวมทั้งสามารถพัฒนาทักษะเกี่ยวกับสาระและวิธีการเรียนรู้ที่สามารถนำไปประยุกต์ใช้ได้อย่างมีประสิทธิภาพ

๖) สอดแทรกเนื้อหาเกี่ยวกับประชาคมอาเซียนในการจัดการเรียนการสอนและบูรณาการเนื้อหาในรายวิชาที่เกี่ยวข้อง

**๑.๒ การส่งเสริมการรู้หนังสือ**

๑) เก็บรวบรวมข้อมูลผู้ไม่รู้หนังสือทั้งในระดับพื้นที่ ระดับอำเภอและระดับจังหวัด

๒) ใช้หลักสูตร สื่อ แบบเรียน เครื่องมือวัดผล และเครื่องมือการดำเนินงาน การส่งเสริมการรู้หนังสือให้สอดคล้องกับสภาพของแต่ละกลุ่มเป้าหมาย

๓) พัฒนาครู กศน.และภาคีเครือข่ายที่ร่วมจัด ให้มีความรู้ ความสามารถและทักษะการจัดกระบวนการเรียนรู้ให้กับผู้ไม่รู้หนังสืออย่างมีประสิทธิภาพและคุณภาพ

๔) ส่งเสริมสนับสนุนให้สถานศึกษาจัดกิจกรรมส่งเสริมการเรียนรู้หนังสือ การคงสภาพการรู้หนังสือ การพัฒนาทักษะการรู้หนังสือ และการพัฒนาทักษะด้นคอมพิวเตอร์พื้นฐานเพื่อเป็นเครื่องมือในการศึกษาและเรียนรู้อย่างต่อเนื่องตลอดชีวิตของประชาชน

**๑.๓ การศึกษาต่อเนื่อง**

๑) มุ่งการศึกษาอาชีพเพื่อการมีงานทำอย่างยั่งยืน โดยให้ความสำคัญกับการจัดการศึกษาอาชีพเพื่อการมีงานทำ ใน ๕ กลุ่มอาชีพ ประกอบด้วย อาชีพเกษตรกร อุตสาหกรรม พาณิชยกรรม ความคิดสร้างสรรค์ และกลุ่มอำนวยการและอาชีพเฉพาะทางที่สอดคล้องกับสภาพของผู้เรียนและศักยภาพของแต่ละพื้นที่ ทั้งในหลักสูตรต้นน้ำ กลางน้ำ และปลายน้ำ รวมทั้งส่งเสริมการใช้ระบบเทคโนโลยีสารสนเทศเพื่อการพัฒนาอาชีพ เพื่อให้ผู้เรียนนำความรู้ความสามารถ เจตคติที่ดีต่อการประกอบอาชีพและทักษะที่พัฒนาขึ้นไปใช้ประโยชน์ในการประกอบอาชีพที่สร้างรายได้ได้จริง

๒) มุ่งจัดการศึกษาเพื่อพัฒนาทักษะชีวิตให้กับทุกกลุ่มเป้าหมาย โดยจัดกิจกรรมการศึกษาที่มุ่งเน้นให้กลุ่มเป้าหมายมีความรู้ความสามารถในการจัดการชีวิตของตนเองให้อยู่ในสังคมได้อย่างมีความสุข รวมทั้งการใช้เวลาว่างให้ประโยชน์ต่อตนเองครอบครัว และชุมชน

๓) มุ่งจัดการศึกษาเพื่อการพัฒนาสังคมและชุมชนตามแนวคิดการจัดการศึกษาเพื่อการพัฒนาที่ยั่งยืนตามหลักปรัชญาของเศรษฐกิจพอเพียง โดยใช้หลักสูตรและการจัดกระบวนการเรียนรู้แบบบูรณาการในรูปแบบของการฝึกอบรม การประชุมสัมมนา การจัดเวทีแลกเปลี่ยนเรียนรู้ การสร้างชุมชนนักปฏิบัติ และรูปแบบอื่นๆที่เหมาะสมกับกลุ่มเป้าหมายและบริบทของชุมชนแต่ละพื้นที่ โดยเน้นการสร้างจิตสำนึกความเป็นประชาธิปไตย ความเป็นพลเมืองดี และการสร้างความเข้มแข็งของเศรษฐกิจชุมชน การบริหารชุมชน การอนุรักษ์ทรัพยากรธรรมชาติและสิ่งแวดล้อม การบริหารจักการน้ำ และการรองรับการเปิดเสรีประชาคมอาเซียน และหลักสูตรเชิงบูรณาการเพื่อการพัฒนาที่ยั่งยืนตามแนวทางปรัชญาเศรษฐกิจพอเพียง

๔) พัฒนาหลักสูตรการศึกษาต่อเนื่องให้สะดวกต่อการใช้งาน เพื่อสนับสนุนการจัดการศึกษาต่อเนื่องชองสถานศึกษาและภาคีเครือข่าย

**๑.๔ การพัฒนาคุณภาพการเรียนการสอน**

๑) เร่งรัดพัฒนาคุณภาพผู้เรียนให้มีคุณลักษณะที่พึงประสงค์ตามจุดมุ่งหมายและมาตรฐานของหลักสูตร

๒) พัฒนาครูและผู้เกี่ยวข้องให้สามารถจัดการเรียนรู้ได้อย่างมีคุณภาพโดยส่งเสริมให้มีความรู้ความสามารถในการจัดทำแผนการสอน การจัดกระบวนการเรียนรู้ และการวัดและประเมินผล

๓) ส่งเสริมการพัฒนาหลักสูตรท้องถิ่นและกิจกรรมการเรียนรู้ที่หลากหลายสอดคล้องกับความต้องการและสภาพของกลุ่มเป้าหมายและท้องถิ่น

๔) ส่งเสริมการพัฒนาสื่อแบบเรียน การใช้สื่ออิเล็กทรอนิกส์ และสื่ออื่นๆ ประกอบหลักสูตรที่เอื้อต่อการเรียนรู้ของผู้เรียนและการจัดกระบวนการเรียนรู้ของครูผู้สอน โดยการมีส่วนร่วมของทั้งภาครัฐและเอกชน

๕) ส่งเสริมการพัฒนารูปแบบการเรียนการสอนเพื่อส่งเสริมการศึกษาตลอดชีวิตที่หลากหลายสอดคล้องกับสภาพและความต้องการของกลุ่มเป้าหมายและชุมชน

๖) มุ่งเน้นให้กลุ่มเป้าหมายที่ลงทะเบียนเรียนได้เรียนในรูปแบบที่เหมาะสมกับสภาพและความต้องการของตนเอง โดยมีอัตราการคงอยู่ไม่น้อยกว่าร้อยละ ๘๐ และมีผลสัมฤทธิ์ในสาระความรู้พื้นฐานไม่ต่ำกว่าร้อยละ ๖๐

๗) มีการวัดผลและประเมินผลการศึกษานอกระบบทุกหลักสูตร โดยเฉพาะหลักสูตรในระดับการศึกษาขั้นพื้นฐานให้ได้มาตรฐาน โดยการนำข้อทดสอบกลางมาใช้อย่างมีประสิทธิภาพ

**๑.๕ การประกันคุณภาพการศึกษานอกระบบและการศึกษาตามอัธยาศัย**

๑) เร่งรัดให้สถานศึกษาพัฒนาระบบประกันคุณภาพภายในให้ได้มาตรฐาน โดยพัฒนาบุคคลให้มีความรู้ ความเข้าใจ และสามารถดำเนินการประกันคุณภาพภายในของสถานศึกษาได้อย่างต่อเนื่องโดยใช้การประเมินภายในด้วยตัวเอง

๒) เร่งรัดให้ สถานศึกษา ดำเนินการประเมินคุณภาพภายในของสถานศึกษาโดยต้นสังกัดให้ผ่านการประเมินคุณภาพภายใน ไม่น้อยกว่าร้อยละ ๘๐

๓) เร่งรัดดำเนินการพัฒนาคุณภาพสถานศึกษา กศน.ที่มีผลประเมินภายนอกของสถานศึกษาไม่ได้ตามมาตรฐานที่ สมศ.กำหนดโดยปรับแผนพัฒนาคุณภาพการศึกษาของสถานศึกษาและดำเนินการตามแผนการจัดการศึกษาของสถานศึกษาให้ได้คุณภาพตามมาตรฐานที่กำหนด สำหรับสถานศึกษาที่ยังไม่ได้เข้ารับการประเมินคุณภาพภายนอก ให้พัฒนาคุณภาพการจัดการศึกษาให้ได้คุณภาพตามมาตรฐานที่กำหนด

๔) ส่งเสริม สนับสนุนให้สถานศึกษาที่ได้รับการรับรองคุณภาพมาตรฐาน สมศ. ผดุงระบบการประกันคุณภาพการศึกษาให้ได้ตามมาตรฐานที่กำหนด

**๒. นโยบายด้านการศึกษาตามอัธยาศัย**

**๒.๑ การส่งเสริมการอ่าน**

๑) พัฒนาระดับความสามารถในการอ่านของประชาชนในจังหวัดเลยทุกกลุ่มเป้าหมายให้ได้ระดับอ่านคล่อง อ่านเข้าใจความ เขียนคล่อง และอ่านเชิงคิดวิเคราะห์พื้นฐาน โดยใช้เทคนิควิธีการเรียนการสอน และสื่อที่มีคุณภาพและสอดคล้องกับกลุ่มเป้าหมาย

๒) ส่งเสริมให้ประชาชนในจังหวัดเลยให้มีนิสัยรักการอ่าน ใฝ่เรียน ใฝ่รู้ โดยปลูกฝั่งและสร้างเจตคติให้เห็นประโยชน์และความสำคัญของการอ่าน ประชาสัมพันธ์ส่งเสริมให้ทุกภาคส่วนต่างๆ มีส่วนร่วม และจูงใจเครือข่ายในการส่งเสริมการอ่าน

๓) ส่งเสริมให้มีการสร้างบรรยากาศ และสิ่งแวดล้อมที่เอื้อต่อการอ่านให้เกิดขึ้นในหมู่บ้านและตำบล โดยสนับสนุนการพัฒนาแหล่งการอ่านให้เกิดขึ้นอย่างกว้างขวางและหลากหลาย รวมทั้งมีความพร้อมในด้านสื่ออุปกรณ์ที่สนับสนุนการอ่าน และการจัดกิจกรรมเพื่อส่งเสริมการอ่านที่หลากหลาย

๔) ส่งเสริม และสนับสนุนการสร้างเครือข่ายส่งเสริมการอ่านโดยจัดให้มีอาสาสมัครส่งเสริมการอ่านในทุกตำบล

๕) จัดทำป้าย สติกเกอร์ สื่อ เพื่อประชาสัมพันธ์ การส่งเสริมการอ่านให้คลอบคุม หมู่บ้าน ตำบล อำเภอ โดยมีภาพผู้นำชุมชน ท้องถิ่น และเครือข่าย เพื่อกระตุ้นการส่งเสริมการอ่าน

**๒.๒ ห้องสมุดประชาชน**

๑) มุ่งเน้นพัฒนาห้องสมุดประชาชนทุกอำเภอในจังหวัดเลยให้เป็นศูนย์กลางการเรียนรู้ตลอดชีวิตของชุมชน เป็นแหล่งค้นคว้าและแลกเปลี่ยนเรียนรู้การพัฒนาอาชีพเพื่อการมีงานทำและสร้างรายได้อย่างยั่งยืนและการสร้างความพร้อมให้กับประชาชนจังหวัดเลยในการเข้าสู่ประชาคมอาเซียน

๒) พัฒนาห้องสมุดประชาชนทุกอำเภอให้เป็นห้องสมุด ๓D

๓) จัดกิจกรรมส่งเสริมการเรียนรู้ โครงการบ้านหลังเรียน ทุกห้องสมุดประชาชนอำเภอ

๔) จัดหาโครงสร้างพื้นฐานด้านเทคโนโลยีสารสนเทศและการสื่อสารที่เชื่อมโยงกับแหล่งการเรียนรู้ต่างๆ สำหรับให้บริการในห้องสมุดประชาชน

๕) จัดกิจกรรมส่งเสริมการเรียนรู้ในรูปแบบที่หลากหลายทั้งภายในและภายนอกห้องสมุด เพื่อปลูกฝังนิสัยรักการอ่าน การพัฒนาศักยภาพการเรียนรู้ด้วยตนเอง การส่งเสริมการเรียนรู้ ตลอดชีวิตและการรับรู้ข่าวสารที่ทันเหตุการณ์ ของประชาชนเพื่อการนำความรู้ที่ได้รับไปใช้ประโยชน์ได้จริงในการปฏิบัติ

๖) จัดหน่วยบริการเคลื่อนที่พร้อมอุปกรณ์เพื่อส่งเสริมการอ่านและการเรียนรู้ที่หลากหลายออกให้บริการประชาชนมรจังหวัดเลยในพื้นที่ต่าง ๆ อย่างทั่วถึง สม่ำเสมอเพื่อเพิ่มโอกาสการเรียนรู้และการพัฒนาอาชีพของประชาชนและชุมชน

๗) พัฒนาศักยภาพ บุคลากร ที่รับผิดชอบการบริการของห้องสมุดประชาชนให้มีความรู้ ความสามารถในการให้บริการสนับสนุนการดำเนินงาน

๘) แสวงหาภาคีเครือข่ายเพื่อให้เกิดการมีส่วนร่วมในการสนับสนุนการดำเนินงานห้องสมุดประชาชน

**๒.๓ วิทยาศาสตร์เพื่อการศึกษา**

๑) พัฒนาและจัดนิทรรศการ มหกรรมวิทยาศาสตร์สัญจร และกิจกรรมที่เน้นการส่งเสริมสร้างทักษะและกระบวนการการเรียนรู้ทางวิทยาศาสตร์เพื่อพัฒนาทักษะการคิดวิเคราะห์ ปลูกจิตสำนึกทางด้านวิทยาศาสตร์สิ่งแวดล้อม กระตุ้นการใช้ความคิดสร้างสรรค์และสร้างแรงบันดาลใจให้ประชาชนในจังหวัดเลยนำความรู้ ทักษะ และกระบวนการเรียนรู้ทางวิทยาศาสตร์ไปใช้ในการพัฒนาชีวิต และพัฒนาสิ่งแวดล้อมอย่างต่อเนื่อง

๒) เชื่อมโยงกระบวนการเรียนรู้ วิทยาศาสตร์เพื่อพัฒนาชุมชนโดยเน้นวิทยาศาสตร์ชุมชนให้ผู้รับบริการสามารถนำไปประยุกต์ใช้ในการพัฒนาอาชีพ สิ่งแวดล้อมการป้องกันภัยพิบัติจากธรรมชาติและการดำรงชีวิตประจำวัน ของประชาชนในพื้นที่จังหวัดเลย

๓) ส่งเสริม สนับสนุน ภาคีเครือข่ายทั้งภาครัฐ และภาคเอกชนเพื่อเชื่อมโยงเครือข่ายในการจัดกิจกรรมการเรียนรู้ทางด้านวิทยาศาสตร์

**๓. นโยบายด้านการส่งเสริมการเรียนรู้ชุมชน**

**๓.๑ พัฒนา กศน.ตำบล ให้เป็นศูนย์กลางการสร้างโอกาสและกระจายโอกาสทางการศึกษาให้กับประชาชนและชุมชนในพื้นที่**

๑) จัดหาครุภัณฑ์และการสิ่งอำนวยความสะดวก ตลอดจนโครงสร้างพื้นฐานด้านเทคโนโลยีสารสนเทศและการสื่อสารที่เหมาะสมกับ กศน.ตำบล เพื่อสนับสนุนการบริหาร การจัดกิจกรรมการศึกษาและการเรียนรู้ ที่สามารถตอบความสนองความต้องการของประชาชนและชุมชนในพื้นที่

๒) จัดหาหนังสือและสื่อการเรียนรู้ในรูปแบบต่างๆ อาทิ สื่อสิ่งพิมพ์ สื่อเทคโนโลยี ที่มีคุณภาพในรูปแบบและสาระที่หลากหลาย ทันสมัย ประชาชนในพื้นที่สามารถที่จะนำไปใช้ประโยชน์ได้

๓) จัดกิจกรรมส่งเสริมการเรียนรู้ตลอดชีวิตเชิงรุกที่หลากหลาย ทันสมัย สร้างสรรค์ ต่อเนื่อง และตอบสนองความต้องการของประชาชนและชุมชน โดยจัดให้มีการศึกษาผ่านทีวีสาธารณะ การฝึกอาชีพ การส่งเสริมการเรียนรู้ด้านวิทยาศาสตร์ คณิตสาสตร์ การป้องกันภัยพิบัติ การศึกษาการดูและรักษาธรรมชาติและสิ่งแวดล้อม การเสริมสร้างกระบวนการประชาธิปไตย การเสริมสร้างความรู้เกี่ยวกับประชาชนอาเซียนและความจำเป็นเร่งด่วนต่างๆ ของแต่ละชุมชน

๔) เร่งรัดให้ กศน.ตำบล จัดกิจกรรมส่งเสริมการอ่าน และเสริมให้มีกลุ่มส่งเสริมการอ่านเพื่อพัฒนาเป็นชุมชนรักการอ่าน โดยใช้อาสาสมัครกลุ่มส่งเสริมการอ่านเป็นกลไกในการจัดกิจกรรมส่งเสริมการอ่านในรูปแบบต่างๆ ในชุมชน โดยดำเนินงานเป็นทีมร่วมกับครู กศน.ตำบล

๕) จัดเก็บรวบรวมข้อมูลสภาพการเรียนรู้หนังสือและความต้องการทางการศึกษาและการเรียนรู้ของประชาชนวัยแรงงานและผู้สูงอายุ ให้ครอบคลุมทุกพื้นที่ ครบถ้วนถูกต้อง

๖) ส่งเสริมและพัฒนาเครือข่าย กศน.ตำบล เพื่อการประสานเชื่อมโยงต่อผู้เรียน และแลกเปลี่ยนเรียนรู้ประสบการณ์ทำงานร่วมกัน เพื่อเสริมสร้างสมรรถนะในการให้บริการทางการศึกษาที่สนองตอบต่อความต้องการของผู้เรียนอย่างมีประสิทธิภาพ

๗) ติดตามและประเมินผลการดำเนินงาน กศน.ตำบลง และจัดให้มีการรายงานต่อสาธารณะ รวมทั้งนำผลมาพัฒนาการดำเนินการ กศน.ตำบล อย่างต่อเนื่อง

๘) กำกับและติดตามให้ กศน.ตำบลง ดำเนินการให้เป็นไปตามมาตรฐานการดำเนิน กศน.ตำบล

**๓.๒ การส่งเสริมและสนับสนุนให้ทุกภาคส่วนเข้ามาเป็นส่วนร่วมในภาคีเครือข่ายในการจัดส่งเสริม และสนับสนุนการจัดการศึกษาตลอดชีวิตและการศึกษาอาชีพเพื่อการมีงานทำอย่างยั่งยืน ให้ครอบคลุมพื้นที่ทุกตำบล**

๑) จัดทำข้อมูลภาคีเครือข่ายทุกระดับโดยจำแนกตามระดับความพร้อมในการมีส่วนร่วม ทั้งนี้ให้ดำเนินการจัดทำระบบฐานข้อมูลให้มีความถูกต้อง เพื่อประโยชน์ในการให้การส่งเสริมและสนับสนุนได้อย่างเหมาะสมสอดคล้องกับศักยภาพ และระดับการมีส่วนร่วมในการจัดการศึกษานอกระบบและการศึกษาตามอัธยาศัยของภาคีเครือข่าย

๒) พัฒนาบุคลากรภาคีเครือข่ายให้มีศักยภาพในการจัดการศึกษาตลอดชีวิตและการศึกษาอาชีพเพื่อการมีงานทำอย่างมีคุณภาพ

**๓.๓ อาสาสมัคร กศน.**

๑) ส่งเสริมให้ผู้มีจิตใจอาสา ตลอดจนผู้รู้ภูมิปัญญาท้องถิ่นและข้าราชการบำนาญเข้ามาเป็นอาสาสมัคร กศน. โดยเข้ามามีบทบาทในการจัดกิจกรรมการเรียนรู้การศึกษานอกระบบและการศึกษาตามอัธยาศัยในชุมชน เป็นผู้สื่อสารข้อมูลที่มีความรู้ที่เป็นประโยชน์แก่ประชาชนและนำเสนอความต้องการการเรียนรู้และการพัฒนาชุมชน โดยทำงานเป็นทีมร่วมกับครูในสังกัด สำนักงาน กศน.จังหวัดเลย

๒) ส่งเสริมให้อาสาสมัคร กศน. ได้รับการพัฒนาสมรรถนะให้เป็นผู้จัดและผู้ส่งเสริมและสนับสนุนการจัดการศึกษานอกระบบและการศึกษาตามอัธยาศัยที่มีคุณภาพ

๓) เสริมสร้างขวัญและกำลังใจในรูปแบบต่างๆ แก่อาสาสมัคร กศน. เพื่อให้ตระหนักถึงคุณค่าและความสำคัญของตนเอง และให้มีส่วนร่วมในการจัดและส่งเสริมการเรียนรู้ตลอดชีวิตอย่างมีคุณภาพและยั่งยืน

**๓.๔ การส่งเสริมการจัดการเรียนรู้ในชุมชน**

๑) จัดกิจกรรมการเรียนรู้ตลอดชีวิตในชุมชนโดยใช้ กศน.ตำบล ที่ดำเนินการอยู่แล้วให้เกิดประโยชน์สูงสุด

๒) ส่งเสริมการจัดกระบวนการเรียนรู้ในชุมชนโดยการจัดทำแผนตำบล แผนชุมชน จัดเวทีชาวบ้าน การศึกษาดูงาน การฝึกอบรม เพื่อนำความรู้ไปแก้ปัญหาหรือพัฒนาชุมชนร่วมกับชุมชน

๓) ส่งเสริมให้มีการบูรณาการความรู้ในชุมชนให้เชื่อมโยงกับหลักสูตร ต่างๆของ กศน. โดยคำนึงถึงการประกอบอาชีพ และการมีงานทำของผู้เรียนที่แท้จริง เพื่อประโยชน์ในการมีงานทำและการเทียบดอนความรู้และประสบการณ์

๔) ส่งเสริมให้มีการขยายและพัฒนาแหล่งความรู้ชุมชนเพื่อสืบสานและการถ่ายทอดองค์ความรู้ โดยให้มีการจัดทำและเผยแพร่สืบถ่ายทอดองค์ความรู้ในชุมชน

๕) พัฒนาศักยภาพและส่งเสริมภูมิปัญญาท้องถิ่น ผู้เชี่ยวชาญองค์ความรู้ด้านต่างๆ เป็นแหล่งการเรียนรู้ และนักจัดการความรู้ที่สำคัญของชุมชน และยกย่องเชิดชูให้เป็นครูภูมิปัญญา

**๔. นโยบายด้านการสนับสนุนโครงการพิเศษ**

**๔.๑ โครงการอันเนื่องมากจากพระราชดำริ**

๑) ส่งเสริมการจักการการศึกษานอกระบบและการศึกษาตามอัธยาศัยเพื่อสนับสนุนโครงการอันเนื่องมาจากพระราชดำริหรือโครงการอันเกี่ยวเนื่องมาจากพระราชวงศ์อย่างมีคุณภาพและเกิดผลโดยตรงกับกลุ่มเป้าหมายทั้งระดับบุคคลและชุมชนในพื้นที่จังหวัดเลย

๒) จัดทำฐานข้อมูลโครงการและกิจกรรมของ กศน.อำเภอ ที่สนองงานโครงการอันเนื่องมาจากพระราชดำริที่สามารถนำไปใช้ในการวางแผน การติดตามประเมินผลและการพัฒนาไปอย่างมีประสิทธิภาพ

**๔.๒ การส่งเสริมและการจัดการศึกษาสำหรับกลุ่มเป้าหมายพิเศษ**

๑) ส่งเสริมสนับสนุนการจัดการศึกษานอกระบบและการศึกษาตามอัธยาศัยให้กับกลุ่มเป้าหมายพิเศษ ได้แก่ ผู้สูงอายุ คนพิการ ผู้ด้อยโอกาส ผู้ไร้สัญชาติ เด็กและเยาวชนที่อยู่นอกระบบโรงเรียน เด็กด้อยโอกาส คนไร้บ้าน และกลุ่มชาติพันธุ์

๒) จัดและส่งเสริมการเรียนรู้และใช้ภาษาไทยในชีวิตประจำวันสำหรับกลุ่มชาติพันธุ์

๔) พัฒนารูปแบบการจัดกิจกรรม ให้สอดคล้องกับสภาพความต้องการของกลุ่มเป้าหมายพิเศษแต่ละกลุ่ม

๕) ศึกษาวิจัยและพัฒนารูปแบบการจัดการศึกษาที่เหมาะสมกับกลุ่มเป้าหมายพิเศษ

๖) พัฒนาคุณภาพครูที่รับผิดชอบกลุ่มเป้าหมายพิเศษ

**๕.นโยบายด้านเทคโนโลยีเพื่อการศึกษา**

๕.๑ จัดรายการวิทยุเพื่อการศึกษา ให้เชื่อมโยงและตอบสนองการจัดกิจกรรมการศึกษานอกระบบและการศึกษาตามอัธยาศัยของสถานศึกษาเพื่อส่งเสริมคุณภาพการเรียนการสอนและกระจายโอกาสทางการศึกษาสำหรับกลุ่มเป้าหมายต่างๆ ในทุกอำเภอ

๕.๒ เสริมสร้างโอกาสให้นักเรียนนักศึกษาและประชาชนกลุ่มเป้าหมายมีทางเลือกในการเรียนรู้ที่หลากหลายและมีคุณภาพโดยจัดให้มีการผลิตรายการพัฒนาอาชีพ เพื่อการมีงานทำทางสถานีวิทยุศึกษา สถานีวิทยุโทรทัศน์เพื่อการศึกษากระทรวงศึกษาธิการ (ETV) และสถานีวิทยุโทรทัศน์

๕.๒ พัฒนาบุคลากรของสถานศึกษาและภาคีเครือข่ายให้สามารถเผยแพร่และใช้เทคโนโลยีเพื่อการศึกษาได้อย่างมีประสิทธิภาพ

๕.๘ ส่งเสริมการใช้สื่อเทคโนโลยีเพื่อการศึกษาให้ได้หลายช่องทาง ทั้งทางอินเตอร์เน็ต และรูปแบบอื่น ๆ เพื่อให้กลุ่มเป้าหมายสามารถเลือกใช้บริการเพื่อเข้าถึงโอกาสทางการศึกษาและการเรียนรู้ได้ตามความต้องการ

๕.๙ สำรวจและติดตามประเมินผลด้านสื่อเทคโนโลยีเพื่อการศึกษา อย่างต่อเนื่อง

**๖. นโยบายด้านการบริหาร**

**๖.๑ การพัฒนาบุคลากร**

๑) พัฒนาบุคลากรทุกประเภททุกระดับให้มีสมรรถนะสูงขึ้นอย่างต่อเนื่องทั้งก่อนและระหว่างการดำรงตำแหน่งเพื่อให้สามารถปฏิบัติงาน และบริหารจัดการการดำเนินงานของหน่วยงานและสถานศึกษาได้อย่างมีประสิทธิภาพและเป็นมืออาชีพ

๒) พัฒนาบุคลากรทุกระดับให้มีความรู้ ความเข้าใจ เจตคติที่ดีในการปฏิบัติงาน มีความสามารถในการดำเนินงานให้ศูนย์ฝึกอาชีพที่มั่นคงให้กับประชาชนและชุมชนในพื้นที่

๓) พัฒนาหัวหน้า กศน.ตำบล ให้มีสมรรถนะสูงขึ้นในการบริหารจัดการ กศน.ตำบล และการปฏิบัติงานตามบทบาทภารกิจอย่างมีประสิทธิภาพ โดยเน้นการเป็นนักจัดการความรู้และผู้อำนวยความสะดวกการเรียนรู้เพื่อให้ผู้เรียนเกิดการเรียนรู้ที่มีประสิทธิภาพอย่างแท้จริง

๔) ส่งเสริมและพัฒนาศักยภาพคณะกรรมการ กศน.ตำบล เพื่อการมีส่วนร่วมในการบริหารการดำเนินงานตามบทบาทภารกิจของ กศน.ตำบล อย่างมีประสิทธิภาพ

๕) พัฒนาอาสาสมัคร กศน.ตำบล ให้สามารถทำหน้าที่เป็นผู้ส่งเสริมและสนับสนุนการจัดการศึกษานอกระบบและการศึกษาตามอัธยาศัยของ กศน.ตำบล ที่มีคุณภาพ

๖) เสริมสร้างสัมพันธภาพระหว่างบุคลากร รวมทั้งภาคีเครือข่ายในทุกระดับ เพื่อเพิ่มประสิทธิภาพในการทำงานร่วมกัน โดยจัดให้มีกิจกรรมการพัฒนาบุคลากร และภาคีเครือข่ายในรูปแบบที่หลากหลายอย่างต่อเนื่อง

๗) ส่งเสริมและสนับสนุนการพัฒนาสมรรถนะในการปฏิบัติงานของบุคลากรให้มีประสิทธิภาพ

๘) ส่งเสริมให้บุคลากรในสังกัดพัฒนาตนเองเพื่อเลื่อนตำแหน่งหรือเลื่อนวิทยฐานะโดยเน้นการประเมินวิทยฐานะเชิงประจักษ์

**๖.๒ การกำกับ นิเทศ ติดตาม ประเมิน และรายงานผล**

๑) กำกับ นิเทศ ติดตาม ประเมิน และรายงานผลการดำเนินงานการศึกษานอกระบบและการศึกษาตามอัธยาศัย ของสถานศึกษาในสังกัดสำนักงาน กศน.จังหวัดเลย

๒) ส่งเสริมการใช้เทคโนโลยีสารสนเทศและการสื่อสาร และสื่ออื่นๆ ที่เหมาะสม เพื่อการกำกับ นิเทศ ติดตาม ประเมินผล และรายงานผลอย่างมีประสิทธิภาพ

**๖.๓ โครงสร้างพื้นฐานและอัตรากำลัง**

๑) จัดทำแผนการพัฒนาโครงสร้างพื้นฐานและดำเนินการปรับปรุงสถานที่และวัสดุอุปกรณ์ ให้มีความพร้อมในการจัดการศึกษา

๒) ระดมทรัพยากรจากชุมชน เพื่อนำมาใช้ในการปรับปรุงโครงสร้างพื้นฐานให้มีความพร้อมสำหรับจัดกิจกรรมส่งเสริมการเรียนรู้ของประชาชน

๓) แสวงหาภาคีเครือข่ายในท้องถิ่นเพื่อการมีส่วนร่วมในการจัดกิจกรรมการศึกษา นอกระบบและการศึกษาตามอัธยาศัย

๔) บริหารอัตรากำลังที่มีอยู่ทั้งในส่วนที่เป็นข้าราชการ พนักงานราชการและลูกจ้าง ให้เกิดประสิทธิภาพสูงสุดในการปฏิบัติงาน

**๖.๔ การพัฒนาองค์ความรู้และฐานข้อมูล**

๑) ส่งเสริมให้มีการจัดการความรู้ในสถานศึกษาและกศน.ตำบล รวมทั้งการศึกษาวิจัยเพื่อสามารถนำไปใช้ในการพัฒนาประสิทธิภาพการดำเนินงานที่สอดคล้องกับความต้องการของประชาชนและชุมชนในจังหวัดเลย พร้อมทั้งพัฒนาขีดความสามารถเชิงการแข่งขันของสถานศึกษาในระดับประเทศ

๓) พัฒนาระบบฐานข้อมูลให้มีความครบถ้วน ถูกต้อง ทันสมัย และเชื่อมโยงกันทั้งจังหวัดอย่างเป็นระบบเพื่อให้สำนักงาน กศน.จังหวัดเลยและสถานศึกษาในสังกัดสามารถนำไปใช้เป็นเครื่องมือสำคัญในการบริหาร และจัดการการศึกษานอกระบบและการศึกษาตามอัธยาศัยอย่างมีประสิทธิภาพ

๔) สนับสนุนให้มีการประชาสัมพันธ์และสร้างภาพลักษณ์ใหม่ของ กศน. ในการส่งเสริมการเรียนรู้ตลอดชีวิตและการศึกษาอาชีพเพื่อการมีงานทำ เพื่อสร้างกระแสให้ประชาชนและทุกภาคส่วนของสังคมเห็นความสำคัญและเข้ามามีส่วนร่วมในการจัดกิจกรรมของ กศน. ทั้งในฐานะผู้รับบริการ ผู้จัด ผู้ส่งเสริมและสนับสนุนการดำเนินงานของ กศน.

……………………………………………………………………..